Irina Habarova

Irina Sergejevna Habarova (, s. 18. maaliskuuta 1966) on venäläinen pikajuoksija.

Habarova kilpaili Sydneyn olympialaisissa 2000, mutta karsiutui 200 metrin juoksun alkuerissä ajalla 23,21. Seuraavana vuonna hän karsiutui Edmontonin MM-kisoissa matkan välierissä. Münchenin EM-kisoissa 2002 Habarova karsiutui 200 metrillä välierissä ja oli mukana Venäjän joukkueessa, joka voitti 4 x 100 metrin viestijuoksussa EM-pronssia.http://www.athletix.org/Eurochamps/MunichEC02_day6.htm Habarova voitti Venäjän mestaruuden 200 metrillä vuonna 2004. Hän osallistui samana vuonna Ateenan olympialaisiin, joissa karsiutui 100 metrin juoksussa toisissa alkuerissä ajalla 11,32, mutta oli mukana Venäjän pikaviestijoukkueessa, joka voitti olympiahopeaa.http://news.bbc.co.uk/sport2/hi/olympics_2004/athletics/results/3532522.stm Seuraavana vuonna hän karsiutui Helsingin MM-kisoissa 200 metrin välierissä. Hän voitti Göteborgin EM-kisoissa 2006 pronssia 100 metrillä ajalla 11,22 sekä oli mukana voittamassa pikaviestin EM-kultaa.http://www.sportresult.com/sports/la/framework/eaa2.asp?event_id=10000100000046&comp_id=24261&module=competition&show=RL&lang=en#round1340040 

Ennätykset
 100 metrin juoksu: 11,18 (2006)
 200 metrin juoksu: 22,34 (2004)

Lähteet

Luokka:Venäläiset pikajuoksijat
Luokka:Venäläiset olympiamitalistit
Luokka:Vuonna 1966 syntyneet
Luokka:Elävät henkilöt